recursal/SuperWikiNEXT-32B huggingface dataset:
**Միխայիլ Միխայլովիչ Զեմսկով** (ռուս.՝ Михаил Михайлович Земсков, մայիսի 2, 1994(1994-05-02), Վլադիմիր, Ռուսաստան), ռուս ֆուտբոլիստ, ՖԱԼ Ավանգարդ ակումբի հարձակվող և կիսապաշտպան։

Կենսագրություն
--------------

Վլադիմիրի ֆուտբոլի սան է։ 2010-2012 թվականներին խաղացել է Վլադիմիրի շրջանի առաջնությունում «Տորպեդովեց» ակումբի կազմում։ 2011/12 մրցաշրջանում անցկացրել է 8 խաղ և խփել մեկ գոլ Վլադիմիրի «Տորպեդո» ակումբի կազմում, որը հանդես էր գալիս երկրորդ դիվիզիոնում։ 2012 մրցաշրջանում «Տորպեդոյի» կազմում սիրողական առաջնությունում անցկացրել է 14 խաղ և խփել 16 գոլ։ 2012/13 և 2014/15 մրցաշրջաններում նորից հանդես է եկել ՊՖԼ առաջնությունում՝ անցկացնելո 61 խաղ և խփելով 15 գոլ։ Ռուսաստանի ՖԱԼ գավաթի 2015 թվականի խաղարկությունում «Կռիլյա Սովետով» ակումբի կազմում անցկացրած հինգ խաղերի ընթացքում խփել է երկու գոլ, բայց արդյունքում պայմանագիր չի կնքել։ 2015/16 մրցաշրջանում տեղափոխվել է Յարոսլավլի «Շիննիկ» ակումբ, որի կազմում հասել է մինչև 2017/18 Ռուսաստանի գավաթի խաղարկության կիսաեզրափակիչ։

2014 թվականի հունվարին և փետրվարին անցկացրել է ընկերական հինգ խաղ Ռուսաստանի երիտասարդական հավաքականում, խփել երկու գոլ Էստոնիայի դեմ խաղում (3:0)։

2018 թվականի հունիսին պայմանագիր է կնքել Կուրսկի «Ավանգարդ» ակումբի հետ։

Ընտանիք
-------

* Եղբայրը՝ Ալեքսեյ (ծնվել է 2002 թվականին),
* Կինը՝ Անաստասիա (2016 թվականից)։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. ↑  «Крылья» не договорились по Земскову с «Торпедо»
3. ↑  Mikhail Zemskov — Сборная | Transfermarkt
4. ↑  Интервью с Михаилом Земсковым

Արտաքին հղումներ
----------------

* Ֆուտբոլիստի էջը *FootballFacts.ru* կայքում
* Ֆուտբոլիստի էջը *Sportbox.ru* կայքում
* Պրոֆիլը *transfermarkt.com* կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · FootballFacts.ru · Soccerway · Sportbox.ru · teams.by · Transfermarkt (խաղացող) · ՌՊԼ (խաղացող) |

 |
Անվան այլ կիրառումների համար տե՛ս՝ Նորայր Ասլանյան (այլ կիրառումներ)
*Վիքիպեդիայում կան հոդվածներ Ասլանյան ազգանունով այլ մարդկանց մասին։*

Կենսագրություն
--------------

Ասլանյանը ծնվել է 1991 թվականի, մարտի 25-ին Հայաստանում։ Ծնվելուց հետո ծնողները նրան տվել են Մամեդով ազգանունը, որպեսզի կարողանային խուսափել Ղարաբաղյան պատերազմի վնասներից։ Հետագայում նրանք տեղափոխվել են Հոլանդիա։ Ասլանյանը մեծացել է ընտանիքում, որտեղ խոսվել է և հոլանդերեն և հայերեն։

Ակումբային կարիերա
------------------

Ասլանյանը իր ակումբային կարիերան սկսել է 13 տարեկանից Հոլանդական Գրոնինգենի կազմում։ 17 տարեկանում Ասլանյանը Գրոնինգենին օգնեց դառնալ Հոլանդիայի երիտասարդական առաջնության չեմպիոն։ Իրեն լավ դրսևորելով՝ նրան սկսեցին հետևել նաև առաջին թիմի մարզիչները։ Այնուհետև նա վարձավճարով տեղափոխվեց Վենդամ, որտեղ երկու գոլ խփեց իր մեկնարկային խաղում։ Հոկտեմբերին վարձավճարով տեղափոխվեց Կամբուր։ Այնուհետև գնաց Զուոլե, այնտեղից էլ վարձավճարով տեղափոխվեց։ 
2012 թվականի հուլիսին պայմանագիր կնքեց Վիլեմ 2-ի հետ։ Մրցաշրջանից հետո վարձավճարով տեղափոխվեց Ալմեր Սիթի։

Միջազգային կարիերա
------------------

2012 թվականին Հայաստանի հավաքականի նախկին մարզիչ Վարդան Մինասյանը նրան հրավիրեց հավական Սերբիայի և Կանադայի դեմ ընկերական հանդիպումների ժամանակ։ Հավաքականում իր առաջին խաղը խաղաց Լյուքսեմբուրգի դեմ ընկերական խաղում 2013 թվականին։

Ծանոթագրություններ
------------------

1. ↑  Նորայր Մամեդով. "Հավաքականից ստացած հրավերն ինձ նոր ուժ տվեց". ArmFootball.com. Արխիվացված է օրիգինալից 2014 թ․ մարտի 30-ին. Վերցված է 2013 թ․ մարտի 27-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | eu-football.info (խաղացող) · FootballDatabase.eu · National Football Teams.com · Soccerway · Transfermarkt (խաղացող) · worldfootball.net (խաղացող) |

 |
**Գագիկ Գուրգենի Գյուրջյան** (հոկտեմբերի 16, 1948(1948-10-16), Ոսկեվազ, Աշտարակի շրջան, Հայկական ԽՍՀ, ԽՍՀՄ), հայ ճարտարապետ, Հայաստանի ճարտարագիտական ակադեմիայի թղթակից անդամ (2003)։

Կենսագրություն
--------------

1972 թվականին ավարտել է Երևանի պոլիտեխնիկական ինստիտուտը, 1994 թվակականին՝ Վաշինգտոնի Մերիլենդի համալսարանի քաղաքաշինության դասընթացները։

1996-1998 թվականներին՝ քաղաքաշինության նախարարության ճարտարապետաշինական վերահսկողության, 1998-2004 թվականներին՝ Պատմության և մշակույթի հուշարձանների պահպանության վարչության պետ, 1994-1996 թվականներին, միաժամանակ՝ ճարտարապետության և քաղաքաշինության պետկոմի նախագահի առաջին տեղակալ, 1998 թվականից՝ ՀՀ միջգերատեսչական հնագիտական հանձնաժողովի նախագահ, 2004 թվականին ՀՀ վարչապետի որոշմամբ նշանակվել է ՀՀ մշակույթի նախարարի տեղակալ։

2009 թվականի հունիսի 24-ին ՀՀ վարչապետի որոշմամբ ազատվել է Հայաստանի Հանրապետության մշակույթի նախարարի տեղակալի պաշտոնից։

Նորայր Սիսակյանի հուշարձանը Աշտարակում, ճարտարապետ` Գագիկ Գյուրջյան, քանդակագործ` Ա. Ավագյան
2008 թվականին պարգևատրվել է Անանիա Շիրակացու մեդալով։ Հուշարձանների և պատմական վայրերի պահպանության միջազգային խորհրդի Հայաստանի ազգային հանձնաժողովի առաջին նախագահը (2001 թվականից)։

Ստեղծագործական գործունեություն
------------------------------

Գագիկ Գյուրջյանի նախագծերով իրականացվել են՝

Մեղրի (1972) և Աշտարակ (1974-1975, երկուսի էլ՝ համահեղինակ) քաղաքների գլխավոր, Աշտարակի ձախափնյակի ու սակավահարկ բնակելի տների համալիրի (1975-1976) մանրամասն հատակագծերը, վերականգնել Մուղնիի Սուրբ Գևորգ (1982, բացօթյա թանգարանի նախագծով), Աշտարակի Սուրբ Մարինե (1984) եկեղեցիները, հին ջրաղացը (1980)։ Աշտարակում գտնվող Նորայր Սիսակյանի հուշարձանի ճարտարապետն է։

Կազմել է Հայաստանում զբոսաշրջության կենտրոնների զարգացման և տեղադրման (1987), Հայաստանի շրջանային հատակագծման (1990) նախագծերը։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  *Ով ով է. Հայեր. Կենսագրական հանրագիտարան, հատոր առաջին, Երևան, 2005*.
2. ↑  «ԳՅՈՒՐՋՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՄՇԱԿՈՒՅԹԻ ՆԱԽԱՐԱՐԻ ՏԵՂԱԿԱԼԻ ՊԱՇՏՈՆԻՑ ԱԶԱՏԵԼՈՒ ՄԱՍԻՆ». Արխիվացված է օրիգինալից 2016 թ․ մարտի 4-ին. Վերցված է 2021 թ․ հունվարի 23-ին.
3. ↑  Հայաստանի Հանրապետության շքանշանով եվ մեդալներով պարգևատրելու մասին
Գեորգի Գոգիչաևը 2010 թվականին
**Գեորգի Շոտաևիչ Գոգիչաև** (ռուս.՝ Гео́ргий Шота́евич Гогича́ев, հունվարի 16, 1991(1991-01-16), Վլադիկավկազ, ԽՍՀՄ), Ռուսաստանի պրոֆեսիոնալ ֆուտբոլի ասոցիացիայի նախկին ֆուտբոլիստ։

Կարիերա
-------

Գոգիչաևը պրոֆեսիոնալ ֆուտբոլում իր նորամուտը նշել է Վլադիկավկազի «Ալանիա ՖԱ»-ի կազմում 2010 թվականի հուլիսի 13-ին Ռուսաստանի գավաթի խաղարկության «ԿԱՄԱԶ Նաբերեժնիե Չելն»-ի դեմ խաղում։

2016 թվականի օգոստոսի 30-ին Գոգիչաևը պայմանագիր է կնքել «Շիրակ ՖԱ»-ի հետ մինչև 2017 թվականի հուլիսի 31-ը։ Բայց նա մինչ 2017 թվականի մրցաշրջանի սկսվելը լքել է ակումբը։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. ↑  «FC Shirak signed Russian player». *fcshirak.am*. FC Shirak. 2016 թ․ օգոստոսի 30. Արխիվացված է օրիգինալից 2016 թ․ սեպտեմբերի 19-ին. Վերցված է 2016 թ․ սեպտեմբերի 14-ին.
3. ↑  Չորս ֆուտբոլիստներ հեռացան «Շիրակից» Արխիվացված 2017-01-04 Wayback Machine‚ fcshirak.am, 30 December 2016

Արտաքին հղումներ
----------------

* Career summary at sportbox.ru (ru)
* Ֆուտբոլիստի էջը *soccerway.com* կայքում(անգլ.)
Թովմա Աքվինացի
**Նեոթոմիզմ** (նեո․․․ և թոմիզմ), կաթոլիկության պաշտոնական փիլիսոփայությունը, արդիականացված թոմիզմ։ 1879 թվականին Լևոն XIII պապի էնցիկլիկայով նեոթոմիզմ հռչակվել է միակ ճշմարիտ և քրիստոնեության դոգմաներին համապատասխանող փիլիսոփայություն։ Նեոթոմիզմ աստվածաբանական փիլիսոփայության շրջանակներում հակվում է դեպի օբյեկտիվ իդեալիզմը։ Նեոթոմիզմի գոյաբանության հիմքը պոտենցիայի և ակտի մասին ուսմունքն է․ ամեն ինչի «ծագումը» աստծու՝ ակտուալ նախահիմքի պոտենցիայի իրականացումն է։ Ըստ բնափիլիսոփայության, մատերիան զուտ կրավորական նախահիմք է և որոշակիանում է ոչ նյութական ձևի շնորհիվ։ Բարձրագույն ձևը (ձևերի ձևը) աստվածն է, նա է ստեղծել «նախամատերիան» և նյութական կեցության ողջ բազմազանությունը (այդ թվում՝ մարդուն)։ Նեոթոմիստները գտնում են, որ սուբստանցը (համընդհանուր կեցությունը) բանական բնույթ ունի և կարող է ճանաչվել։ Գիտական իմացության սահմանը նեոթոմիզմ համարում է «կեցության էությանը» վերաբերող հարցերը, որոնցով զբաղվում են փիլիսոփայությունը և աստվածաբանությունը։ Գիտության առարկան «երկրորդային պատճառներն» են, դեպքերի արտաքին կապերը, իսկ «վերջնական պատճառները վերաբերում են աստծուն։ Մարդկային բանականությունը ճշմարիտ լինելու համար պետք է ձգտի նմանվել աստվածային բանականությանը։ Նեոթոմիզմի սոցիոլոգիայում հիմնականը «երրորդ» հասարակության գաղափարն է, ըստ որի, իշխանությունը եկեղեցու ձեռքին պետք է լինի։ Նեոթոմիստները պայքարում են մարքսիզմի դեմ, այդ նպատակի համար ստեղծել են «հետազոտական» (Վատիկան, Ֆրայբուրգ և այլն) և գիտաուսումնական (Լյովեն) կենտրոններ։ Վատիկանի II տիեզերական ժողովից (1962—1965 թվականներին) հետո նեոթոմիզմ կրել է ֆենոմենոլոգիայի, էկզիստենցիալիզմի, պերսոնալիզմի, Թեյար դը Շարդենի էվոլյուցիոն-սպիրիտուալիստական ուսմունքի ազդեցությունը։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 8, էջ 225)։*  |
**Ռաֆայել Դվամենա** (անգլ.՝ Raphael Dwamena, սեպտեմբերի 12, 1995(1995-09-12), Նկավկաու, Արևելյան մարզ, Գանա - նոյեմբերի 11, 2023(2023-11-11), Կավայա, Տիրանայի գավառ, Ալբանիա), գանացի ֆուտբոլիստ, հարձակվող։

Կենսագրություն
--------------

Ռաֆայել Դվամենան ծնվել է Նկավկաուում։ Նա իր կարիերան սկսել է Գանայի «Ռեդ Բուլ Գանա» ակումբում։ 2014 թվականին ֆուտբոլիստն ընդգրկվել է ավստրիական «Ռեդ Բուլ Զալցբուրգ» երիտասարդական ակումբում։ Ռաֆայել Դվամենան իր պրոֆեսիոնալ առաջնախաղն անցկացրել է «Լիֆերինգ» ավստրիական ֆուտբոլային ակումբում՝ 2014 թվականի հուլիսի 18-ին։ Նա Ավստրիայի երկրորդ լիգայի խաղում 83-րդ րոպեին փոխարինել է Նիկոլա Դովեդանին։

2016 թվականի ամռանը նա տեղափոխվել է «Աուստրիա Լուստենաու» ակումբ, որի կազմում անցկացրել է 20 հանդիպում և դարձել 18 գոլի հեղինակ։

2017 թվականի հունվարի 27-ին գանացի ֆուտբոլիստը պայմանագիր է կնքել «Ցյուրիխի» հետ։

2018 թվականի օգոստոսի 7-ին նա 4 տարի ժամկետով պայմանագիր է կնքել «Լևանտեի» հետ։

2019 թվականի հուլիսին Ռաֆայել Դվամենան մեկ տարով վարձավճարով տրվել է «Ռեալ Սարագոսային»։

2020 թվականի օգոստոսին նա տեղափոխվել է դանիական «Վեյլե» ակումբ։ Մի քանի ամիս խաղալուց հետո առողջական խնդիրների պատճառով լքել է ակումբը։

Հետագայում Ռաֆայել Դվամենան հանդես է եկել ավստրիական «Բլաու-Վայսո», «Օլդ Բոյզ» ակումբներում, իսկ 2023 թվականին տեղափոխվել է ալբանական «Էգնատիա»։

Գանայի ֆուտբոլի ազգային հավաքականի կազմում Ռաֆայել Դվամենան իր նորամուտը նշել է 2017 թվականի հունիսի 11-ին, Աֆրիկայի ազգերի գավաթի 2019 թվականի ընտրական խաղում, Եթովպիայի հավաքականի դեմ (5:0), որում Ռաֆայել Դվամենան դարձել է երկու գոլի հեղինակ։

Մահ
---

2023 թվականի նոյեմբերի 11-ին Սուպերլիգայի «Էգնատիա»-«Պարտիզան» խաղի 23-րդ րոպեին 28-ամյա գանացի ֆուտբո կորցրել է գիտակցությունը։ Ֆուտբոլիստը տեղափոխվել է հիվանդանոց, որտեղ էլ մահացել է։

Ձեռքբերումներ
-------------

«Ցյուրիխ»

* Չելենջ լիգայի հաղթող՝ 2016/17 թթ
* Շվեյցարիայի գավաթակիր՝ 2017/18 թթ

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  FBref.com(բազմ․)
2. 1 2  Ghana international footballer Raphael Dwamena dies aged 28 after collapsing on the pitch — CNN, 2023.
3. ↑  «Der FC Zürich verpflichtet Stürmer Raphael Dwamena — News — FCZ». Արխիվացված օրիգինալից 2018 թ․ նոյեմբերի 17-ին. Վերցված է 2018 թ․ օգոստոսի 7-ին.
4. ↑  «Raphael Dwamena, granota hasta 2022» [Raphael Dwamena, *granota* until 2022] (իսպաներեն). Levante UD. 2018 թ․ օգոստոսի 7. Վերցված է 2018 թ․ օգոստոսի 7-ին.
5. ↑  «El Levante UD y el Real Zaragoza pactan la cesión de Raphael Dwamena» [Levante UD and Real Zaragoza agree the loan of Raphael Dwamena] (իսպաներեն). Levante UD. 2019 թ․ հուլիսի 16. Վերցված է 2019 թ․ հուլիսի 17-ին.
6. ↑  «Ra pa ndjenja në fushë, ndërron jetë Raphael Dwamena». (sq)
7. ↑  Ra pa ndjenja në fushë, ndërron jetë Raphael Dwamena (sq)
8. ↑  «Ghana's Dwamena dies after on-field collapse – DW – 11/11/2023». *dw.com*. Վերցված է 2023 թ․ նոյեմբերի 11-ին.

Արտաքին հղումներ
----------------

* Egnatia Rrogozhine
* R. DWAMENA

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFutbol · FootballDatabase.eu · National Football Teams.com · Soccerway · Transfermarkt (խաղացող) · worldfootball.net (խաղացող) · ՈւԵՖԱ |

 |
**Խոյի բարբառ**, Սալմաստ-Խոյի բարբառ, Ուրմիայի բարբառ, հայերենի բարբառ։ Ըստ հայերենի բարբառների ձևաբանական դասակարգման պատկանում է «լիս» կամ «էլ» ճյուղին, ըստ բազմահատկանիշ վիճակագրական դասակարգման՝ արևելյան խմբակցության հարավարևելյան բարբառախմբին։ Խոսվել է Խոյի, Սալմաստի, Մակուի, Իգդիրի և Նախիջևանի գավառներում, այժմ խոսվում է Արտաշատի, Արարատի, Վայքի , Եղեգնաձորի, մասամբ՝ Էջմիածնի, Սիսիանի, Կոտայքի, Ապարանի շրջաններում։ Խոյի բարբառի հնչյունական համակարգով նման է Վանի բարբառին, իսկ քերականությամբ՝ Մարաղայի բարբառին։ Հնչյունական համակարգում առկա են ա, օ, ու, է, ի, ը, ա̈, օ̈, ո̈ւ ձայնավորները (բան >**պա̈ն**, բով>**պօ̈վ**, ուլ>**ո̈ւլ**) և երկբարբառակերպ ո͡ւօ հնչույթը (խոտ>**խո͡ւօտ**, ձոր>**ծո͡ւօր**)։ Որոշ խոսվածքներում կա նաև կոշտ ի (կըն*ը*իկ)։ Գրաբարյան երկբարբառները վերածվել են պարզ ձայնավորների (հայր>խէր, սեաւ>սէվ, արիւն>արուն)։

Խոյի բարբառի բաղաձայնական համակարգը ենթարկվում է առաջին տեղաշարժին՝ գրաբարյան ձայնեղ պայթականները, սովորաբար, վերածվում են խուլերի (բերել>պէրէլ, գայլ>կ*յ*էլ, դաշտ-տաշտ, ձայն>ծէն, ջուր>ճուր), իսկ պարզ խուլերը և շնչեղ խուլերը մնում են անփոփոխ։ Բարդ կիսաշփական ձ, ծ, ց, ջ, ճ, չ բաղաձայնից առաջ կորցնում են իրենց պայթական բաղադրիչները՝ վերածվելով պարզ շփականների (իջանել>էջնէլ, միջնակ >**մջնէկ**, կծկել-**ըսկէլ**, աչք>**աշկ** և այլն)։ Կան քմային գ*յ*, կ*յ*, ք*յ* հնչյունները (ընկեր >ինգ*յ*էր, սկեսուր >կ*յ*ըսուր, քեռի>ք*յ*էռի) և պայթական ղ̊ հնչույթը՝ առավելապես փոխառյալ բառերում (ղարիբ>ղ̊արիբ, ղափաղ>ղ̊ափաղ)։ Գրաբարյան հ-ն, որպես կանոն, վերածվում է խ-ի (հաց>խաց, հանել>խանէլ, հայր>խէր)։ Խոյի բարբառն ունի 4 հոլովաձև, բացակայում է ներգոյականը։ Սեռականը հոդ չի ստանում, բացառականը կազմվում է է(ն), իսկ առանձին դեպքերում նաև՝ մէ(ն) վերջավորությամբ։ Հատկանշական է հոդերի կիրառությունը դիմավոր բայերի հետ (թըփէլիս, «ծեծում է ինձ», օրօխկէլիտ, «ուղարկում է քեզ»)։

Խոյի բարբառի սահմանական եղանակի ներկա ժամանակը կազմվում է ս վերջավորվող դերբայով, իսկ առանձին խոսվածքներ՝ լ վերջավորվող դերբայով (կ*յ*իրէս էմ, կ*յ*իրէս էս, կ*յ*իրէլի կամ կ*յ*իրել էմ, կ*յ*իրէլ էս, կ*յ*իրէլի), վաղակատար դերբայը կազմվում է իր, հարակատարը՝ ած և ուկ մասնիկներով։ Ե խոնարհման պարզ բայերի կատարյալի հիմքը արմատական է (կ*յ*իրիմ, կ*յ*իրիր, կ*յ*իրէց)։ Հարկադրական եղանակը կազմվում է տի կամ տիկ*յ*ը= կ*յ*ըտը մասնիկներով։ Անցյալ ժամանակաձևերը կազմվում են ներկա ժամանակաձևերից՝ էր բառ-մասնիկի հավելմամբ (կ*յ*իրէս էմ-կ*յ*իրէս էմ էր, կ*յ*իրիր էմ-կ*յ*իրիր էմ էր, կ*յ*իրէմ֊կ*յ*իրէմ էր, տի կ*յ*իրէմ-տի կ*յ*իրէմ էր և այլն)։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 5, էջ 71)։*  |
**Ջոզեֆ Չիպոլինա** (անգլ.՝ Joseph Louis Chipolina, դեկտեմբերի 14, 1987(1987-12-14), Ջիբրալթար, Բրիտանական անդրծովյան տարածքներ, Միացյալ Թագավորություն), ջիբրալթարցի ֆուտբոլիստ, կիսապաշտպան։ Հանդես է գալիս «Լինկոլն» ֆուտբոլային ակումբի և Ջիբրալթարի ազգային հավաքականի կազմում։

Ակումբային կարիերա
------------------

Ջոզեֆը իր ֆուտբոլային կարիերան սկսել է իսպանական «Լինենսե» ֆուտբոլային ակումբի կազմում։ Թիմի կազմում 5 մրցաշրջանում հանդես է եկել Սեգունդա Բ և Տերսերե առաջնություններում։ 2011-ից 2012 թվականների ընթացքում ֆուտբոլիստը վարձավճարով հանդես է եկել «Սան Ռոկե» թիմի կազմում։

2012 թվականին Չիպոլինան պայմանագիր է կնքել ամերիկյան MLS ներկայացնող «Ռեալ Կոլորադո»։ Նա թիմի կազմում անցկացրել է մեկ մրցաշրջանում։

2014 թվականին Ջոզեֆ Չիպոլինան տեղափոխվել է Ջիբրալթարը ներկայացնող «Լինկոլն» ֆուտբոլային ակումբ։ 2014 թվականի հուլիսի 2-ին ՈՒԵՖԱ Չեմպիոնների լիգայի որակավորման փւոլում նրա թիմը մրցել է «Տորսհավն»-ի դեմ։ Այդ խաղում նա 18-րդ րոպեին անվրեպ իրացրել է 11-մետրանոց հարվածը՝ դառնալով առաջին ջիբրալթացի ֆուտբոլիստը ով գոլի հեղինակ է դարձել Չեմպիոնների լիգայում։

Միջազգային կարիերա
------------------

2007-2013 թվականների ընթացքում Ջոզեֆը Ջիբրալթարի հավաքականի կազմում անցկացրել է 7 հանդիպում, սակայն դրանք հաշվի չեն առնվել ՈՒԵՖԱ-ի կողմից։ Նա պաշտոնապես հանդես է գալիս 2013 թվականից։

2013 թվականին Ջիբրալթարի հավաքականը մասնակցել է Եվրոպայի մինի ֆուտբոլի առաջնությանը։ Առաջնությունում Չիպոլինան դարձել է գոլի հեղինակ Չեռնոգորիայի հավաքականի դեմ խաղում։

Պաշտոնապես հավաքականի կազմում իր դեբյուտը Չիպոլինան նշել է 2013 թվականին Սլովակիայի հավաքականի դեմ խաղում։

Վիճակագրություն
---------------

| Ջիբրալթար |
| --- |
| Տարի | Խաղ | Գոլ |
| 2013 | 1 | 0 |
| 2014 | 9 | 0 |
| 2015 | 6 | 0 |
| 2016 | 2 | 0 |
| Արդյունք | 18 | 0 |

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. ↑  Joseph Chipolina - Spielerprofil - Transfermarkt transfermarkt.de (գերմ.)
3. ↑  Гибралтар начал с ничьей официальный сайт УЕФА
4. ↑  «GIB'S FIRST UEFA GOAL SCORER». Gibraltar Chronicle. Արխիվացված է օրիգինալից 2013 թ․ նոյեմբերի 13-ին. Վերցված է 6 ноября 2013-ին.

Արտաքին հղումներ
----------------

* Էջը ՈւԵՖԱ-ի պաշտոնական կայքում (անգլ.)
* Պրոֆիլը *transfermarkt.com* կայքում(անգլ.)
* Վիճակագրութունը *National Football Teams* կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFutbol · eu-football.info (խաղացող) · FootballDatabase.eu · L’Équipe · lapreferente.com · National Football Teams.com · Soccerway · Transfermarkt (խաղացող) · ՈւԵՖԱ |

 |
**Ռոնալդ դե Բուր** (հոլ.՝ Ronald de Boer, մայիսի 15, 1970(1970-05-15), Հորն, Հյուսիսային Հոլանդիա, Նիդերլանդներ), հոլանդացի նախկին ֆուտբոլիստ, կիսապաշտպան։ Ազգային հավաքականի խաղացող (1993—2003 թթ.)։ Ավարտել է ֆուտբոլիստի կարիերան 2008 թվականին։ Ֆրանկ դե Բուրի երկվորյակ եղբայրն է։

Անձնական կյանքը
---------------

Ամուսնացած էր Շերոն Քոենի հետ։ Համատեղ ամուսնությունից նրանք ունեցան 3 դուստր` Մաքսիմը (1992 թ.), Դեմին (1995 թ.) և Բրուկը (2000 թ.)։

2000 թվականի օգոստոսի 12-ին Ռոնալդն իր ընկերուհու` Սյուզ վան Ռոզելի հետ ունեցավ ևս մեկ դուստր` Ֆեննան, իսկ 2015 թվականի մայիսի 29 ծնվեց նրանց համատեղ երկրորդ, իսկ Ռոնալդի հինգերորդ դուստրը` Լինդը։

Կարիերա
-------

Հանդես է եկել «Այաքս» (1988-1991 և 1993-1998 թթ.), «Տվենտե» (1991-1993 թթ.), «Բարսելոնա» (1998-2000 թթ.), «Ռեյնջերս» (2000-2004 թթ.), «Ալ-Ռայան» (2004-2005 թթ.) և «Ալ-Շամալ» (2005-2008 թթ.) ակումբներում։ 2008 թվականին ավարտել է ֆուտբոլիստի կարիերան։

Նիդերլանդների հավաքականի կազմում անցկացրել է 67 խաղ և դարձել 13 գոլի հեղինակ։ Մասնակցել է Աշխարհի 1994, 1998 և Եվրոպայի 1992, 2000 թվականների առաջնություններին։ Հավաքականում խաղացել է տարբեր դիրքերում` կենտրոնական հարձակվող, ենթահարձակվող և հարձակողական կիսապաշտպան։

Ձեռքբերումները
--------------

* **Այաքս**

Նիդերլանդների չեմպիոն (5)։ 1990, 1994, 1995, 1996, 1998
Նիդերլանդների գավաթակիր (2)։ 1993, 1998
Նիդերլանդների սուպերգավաթակիր (3)։ 1993, 1994, 1995
Նիդերլանդների տարվա ֆուտբոլիստ (2)։ 1994, 1996
Չեմպիոնների լիգայի հաղթող (1)։ 1995
Եվրոպայի սուպերգավաթի հաղթող (1)։ 1995
Միջմայրցամաքային գավաթի հաղթող (1)։ 1995
Չեմպիոնների լիգայի եզրափակչի մասնակից (1)։ 1996
* **Բարսելոնա**

Իսպանիայի չեմպիոն (1)։ 1999
* **Ռեյնջերս**

Շոտլանդիայի չեմպիոն (1)։ 2003
Շոտլանդիայի գավաթակիր (1)։ 2002, 2003
Շոտլանդիայի լիգայի գավաթակիր (2)։ 2002, 2003
* **Հոլանդիայի հավաքական**

4-րդ հորիզոնական աշխարհի 1998 թվականի առաջնությունում

Ծանոթագրություններ
------------------

  

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. 1 2  Enciclopèdia de l'esport català (կատ.) — Grup Enciclopèdia, 2012.
3. ↑  «Ronald de Boer had liever een zoon» (հոլանդերեն).

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | BDFA · BDFutbol · eu-football.info (խաղացող) · FootballDatabase.eu · L’Équipe · National Football Teams.com · OnsOranje · Transfermarkt (խաղացող) · Transfermarkt (մարզիչ) · worldfootball.net (խաղացող) · ՈւԵՖԱ · ՖԻՖԱ |
|  |
| Բառարաններ և հանրագիտարաններ | Munzinger |
|  |
| Չափորոշչային վերահսկողություն | GTAA: 83499 · ISNI: 0000000022743690 · LCCN: n00104533 · NTA: 174428189 · VIAF: 28310716 · WorldCat VIAF: 28310716 |

 |
**Ժորժ Բերետա** (ֆր.՝ Georges Bereta, մայիսի 11, 1946(1946-05-11), Սենտ Էտիեն - հուլիսի 4, 2023(2023-07-04), L'Étrat), լեհական ծագմամբ ֆրանսիացի ֆուտբոլիստ, խաղացել է կիսապաշտպանի դիրքում, 1973 և1974 թվականներին ճանաչվել է Ֆրանսիայի տարվա լավագույն ֆուտբոլիստ։

Կենսագրություն
--------------

Ժորժ Բերետան ծնվել է 1946 թվականի մայիսի 15-ին լեհ ներգաղթյալի ընտանիքում։ Նա մեծացել է Մոնտրեյոյի շրջանում՝ Սենտ-Էտյենում։ Սկսել է ֆուտբոլ խաղալ հայրենի քաղաքի թիմում։ «Սենտ Էտյենի» երիտասարդական թիմի կազմում նա խաղացել է 1964 թվականին Գամբարդելլայի գավաթի եզրափակչում՝ «Ռեյմսի» դեմ։ Նրա թիմը պարտվել է 4:3 հաշվով։

Պրոֆեսիոնալ ֆուտբոլում իր նորամուտը նշել է 1966 թվականին՝ խաղալով «Սենտ Էտյեն» թիմում, որի կազմում անցկացրել է ութ մրցաշրջան՝ մասնակցելով առաջնության 281 հանդիպման։ «Սենտ Էտյենում» նա եղել է նաև թիմի ավագ։ Թիմի կազմում նա վեց անգամ դարձել է Ֆրանսիայի չեմպիոն։ 1974 թվականի նոյեմբերին ֆինանսական դժվարությունների պատճառով ակումբը սկսել է բանակցություններ Բերետին «Մարսելի Օլիմպիկին» վաճառելու վերաբերյալ, իսկ ինքը՝ ֆուտբոլիստը, չի ցանկացել հեռանալ «Սենտ Էտյենից»։

1975 թվականի հունվարի 6-ին 500 հազար ֆրանկի դիմաց Ժորժ Բերետան տեղափոխվել է «Մարսելի Օլիմպիկ», որի կազմում խաղացել է երեք մրցաշրջան՝ հիմնականում թիմի մեկնարկային կազմում։ Նա իր պրոֆեսիոնալ ֆուտբոլային կարիերան ավարտել է «Օլիմպիկում» 1978 թվականին։

Ֆրանսիայի ֆուտբոլի ազգային հավաքականի պաշտոնական խաղերում նա իր նորամուտը նշել է 1967 թվականին։ Հավաքականում կարիերայի ընթացքում, որը տևել է ինը տարի, նա 44 հանդիպում է անցկացրել։

Ժորժ Բերետան մահացել Կողմնային ամիոտրոֆիկ սկլերոզից 2023 թվականի հուլիսի 4-ին։

Նվաճումներ
----------

### Սենտ Էտյեն

* Ֆրանսիայի չեմպիոն (1966/67, 1967/68, 1968/69, 1969/70, 1973/74, 1974/75)
* Ֆրանսիայի սուպերգավաթակիր (1967, 1968, 1969)
* Ֆրանսիական տարվա լավագույն ֆուտբոլիստ (1974, 1975)

### «Մարսելի Օլիմպիկ»

* Ֆրանսիայի գավաթակիր (1975/76)

Ծանոթագրություններ
------------------

* Տեսաձայնային նյութեր Վիքիպահեստում

1. 1 2 3 4 5 6 7 8  Fichier des personnes décédées
2. 1 2  La légende stéphanoise Georges Bereta est décédée (ֆր.)
3. ↑  Capocci, Ernest (January 2005). «Le vrai Fogiel» (PDF). *Le Journaliste Francilien*. Արխիվացված է օրիգինալից (PDF) 2016 թ․ մարտի 4-ին. Վերցված է 2009 թ․ օգոստոսի 15-ին. `{{cite news}}`: More than one of `|accessdate=` and `|access-date=` specified (օգնություն)
4. ↑  «Un Stéphanois pur souche». www.asse-live.com. Արխիվացված օրիգինալից 2012 թ․ մայիսի 23-ին. Վերցված է 25.01.2012-ին.
5. ↑  «Historique de la Coupe Gambardella». les.verts.pagesperso-orange.fr. Արխիվացված օրիգինալից 2015 թ․ հունվարի 2-ին. Վերցված է 25.01.2012-ին.
6. ↑  L.L.Q. (04-07-2023). «Ancien Vert de légende, Georges Bereta est décédé». *Le Progrès*. Վերցված է 04-07-2023-ին.

Արտաքին հղումներ
----------------

* Ancien Vert de légende, Georges Bereta est décédé

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | eu-football.info (խաղացող) · FootballDatabase.eu · L’Équipe · National Football Teams.com · Transfermarkt (խաղացող) · worldfootball.net (խաղացող) |

 |
**Լեանդրո Իվան Բենեգաս** (իսպ.՝ Leandro Iván Benegas, նոյեմբերի 27, 1988(1988-11-27), Մենդոսա, Արգենտինա), արգենտինացի ֆուտբոլիստ, որը խաղում է հարձակվողի դիրքում։ Հանդես է գալիս չիլիական «Ունիվերսիդադ դե Չիլի» ակումբում։

Ակումբային կարիերա
------------------

Լեանդրո Բենեգասն իր ֆուտբոլային կարիերան սկսել է արգենտինական «Ինդեպենդենտե Ռիվադավիա» ակումբում։ 2009 թվականի ամռանը դարձել է «Ուրականի» խաղացող։ 2010 թվականի փետրվարի 8-ին նշել է նորամուտը արգենտինական Պրիմերայում՝ դուրս գալով փոխարինման «Ատլետիկո Տուկումանի» դեմ արտագնա խաղի ամենավերջում։ 2010 թվականի ամռանը տեղափոխվել է Պրիմերա Բ Նասիոնալի ԿԱԻ ակումբ, իսկ 2011 թվականի սկզբից խաղացել է «Դեպորտիվո Արմենիո» ակումբում։

2012 թվականի հուլիսին Բենեգասը դարձել է չիլիական «Ունիոն Լա Կալերա» ակումբի խաղացող։ Հուլիսի 29-ին՝ չիլիական Պրիմերայում իր համար նորամուտային խաղում արգենատինացին խփել է իր առաջին գոլը բարձրագույն մակարդակում՝ հավասարեցնելով հաշիվը «Կոլո Կոլո» ակումբի դեմ խաղում։ 2013 թվականի փետրվարի 10-ին դուբլ է ձևակերպել «Սանտյագո Ուոնդերերսի» դեմ խաղում, որն իր թիմին բերել է կամային հաղթանակ։ 2014 թվականի հունվարի 5-ին Բենեգասը ձևակերպել է պոկեր «Կոբրեսալի» դեմ արտագնա խաղում։ Նույն թվականի հոկտեմբերի 11-ին աչքի է ընկել հեթ-տրիկով «Ուաչիպատոյի» դեմ խաղում։

2014 թվականի դեկտեմբերին Բենեգասը տեղափոխվել է «Ունիվերսիդադ դե Չիլի»։ Կլաուսուրա 2016-ում վարձավճարով հանդես է եկել «Աուդակս Իտալյանոյում», իսկ Ապերտուրա 2016-ում նույնպես վարձավճարով խաղացել է «Պալեստինոյում»։

Ձեռքբերումներ
-------------

Չիլի «**Ունիվերսիդադ դե Չիլի**»

* Չիլի Սուպերգավաթակիր (**1**) - 2015
* Չիլիի գավաթակիր - 2015
* Չիլի չեմպիոն (**1**) - Կլ․ 2017

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. 1 2  As (իսպ.) — Madrid: Grupo Prisa, 1967.
4. ↑  «Atlético Tucumán 0 : 0 Huracán» (անգլերեն) — worldfootball.net. Վերցված է 24 августа 2017-ին.
5. ↑  «Unión La Calera 1 : 1 Colo-Colo» (անգլերեն) — worldfootball.net. Վերցված է 24 августа 2017-ին.
6. ↑  «Santiago Wanderers 3 : 4 Unión La Calera» (անգլերեն) — worldfootball.net. Վերցված է 24 августа 2017-ին.
7. ↑  «CD Cobresal 1 : 5 Unión La Calera» (անգլերեն) — worldfootball.net. Վերցված է 24 августа 2017-ին.
8. ↑  «CD Huachipato 0 : 4 Unión La Calera» (անգլերեն) — worldfootball.net. Վերցված է 24 августа 2017-ին.

Արտաքին հղումներ
----------------

* Ֆուտբոլիստի էջը *soccerway.com* կայքում(անգլ.)
* Ֆուտբոլիստի էջը worldfootball.net կայքում
* Պրոֆիլը *transfermarkt.com* կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · FootballDatabase.eu · Soccerway · playmarkerstats.com (խաղացող) · Transfermarkt (խաղացող) |

 |
**Ագուստին Բալբուենա** (իսպ՝. *Agustín Alberto Balbuena* սեպտեմբերի 1, 1945(1945-09-01), Սանտա Ֆե, Արգենտինա - մարտի 9, 2021(2021-03-09), Բուենոս Այրես, Արգենտինա), արգենտինացի նախկին ֆուտբոլիստ, հարձակվող

Ակումբային կարիերան
-------------------

Ագուստին Բալբուենան պրոֆեսիոնալ ֆուտբոլիստի իր կարիերան սկսել է 1964 թվականին՝ հանդես գալով իր հայրենի Սանտա Ֆե քաղաքի «Կոլոն» թիմում։ Ամենաբարձր արդյունքներին նա հասել է 1971-1975 թվականներին, երբ խաղում էր արգենտինական «Ինդեպենդենտե» թիմում։ Դրանք անենահաջող տարիներն էին նաև «Ինդեպենդենտե»-ի համար,երբ այդ թիմը դարձավ Լիբերտադորեսի գավաթային մրցաշարի քառակի հաղթող։
Իր կարիերայի վերջին տարիներին Բալբուենան խաղացել է Կոլումբիայի «Բուկարամանգա» (1976-1977 թթ.) և Սալվադորի CD FAS (1977-1978 թթ.) թիմերում։

Ձեռքբերումներ՝ միջազգային ասպարեզում
------------------------------------

Ագուստին Բալբուենան Արգենտինայի ֆուտբոլի հավաքականի կազմում մասնակցել է 1974 թվականի աշխարհի առաջնության եզրափակիչ մրցաշարին։ Այստեղ Արգենտինայի հավաքականի անցկացրած վեց խաղերից չորսի մասնակիցն է եղել։ Հավաքականի մեկնարկային կազմում նա դաշտ է դուրս եկել խմբային առաջին փուլի Արգենտին-Լեհաստան և խմբային երկրորդ փուլի Արգենտինա-Բրազիլիա, Արգենտինա-Նիդերլանդներ մրցախաղերում, իսկ

Դրվագ միջմայրցամաքային գավաթի 1974 թվականի մրցաշարի ,,Ինդեպենդենտե»-«Ատլետիկո» /Մադրիդ/ խաղից, որտեղ Բալբուենայի գոլը հաղթանակ պարգևեց իր թիմին
խմբային առաջին փուլի Արգենտինա-Հայիթի խաղում մրցապայքարի մեջ է մտել 52-րդ րոպեից՝ փոխարինելով անվանի մեկ ուրիշ հարձակվողի՝ Մարիո Կեմպեսին։

Նվաճումները
-----------

### «Ինդեպենդենտե» թիմի կազմում

* Արգենտինայի չեմպիոն - 1971 թ.
* Լիբերտադորեսի գավաթային մրցաշարի հաղթող - 4 անգամ՝ 1972, 1973, 1974, 1975 թթ.
* Միջմայրցամաքային գավաթային մրցաշարի հաղթող - 1 անգամ՝ 1973 թվականին
* Միջամերիկյան գավաթային մրցաշարի հաղթող - 3 անգամ՝ 1973, 1874, 1976 թթ.

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  FBref.com(բազմ․)
2. 1 2  Falleció Agustín Balbuena, gloria de Independiente (իսպ.)
3. ↑  Player Profile for Augustin Balbuena in the Soccer World Cups

Արտաքին հղումներ
----------------

* (անգլերեն) Վիճակագրություն *FIFA*-ի կայքում(անգլ.)
* (անգլերեն) Профиль на national-football-teams.com

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · FootballDatabase.eu · National Football Teams.com · Transfermarkt (խաղացող) · worldfootball.net (խաղացող) · ՈւԵՖԱ · ՖԻՖԱ |

 |
*Վիքիպեդիայում կան հոդվածներ Համբարձումյան ազգանունով այլ մարդկանց մասին։*

**Վյաչեսլավ Միհրանի Համբարձումյան** (հունիսի 22, 1940(1940-06-22), Մոսկվա, ԽՍՀՄ - հունվարի 4, 2008(2008-01-04), Մոսկվա, Ռուսաստան), ֆուտբոլիստ։ Հայտնի է որպես մոսկովյան Սպարտակ և ԲԿՄԱ ակումբների խաղացող։ 1961 թ. ԽՍՀՄ ֆուտբոլի հավաքականի կազմում անց է կացրել 2 հանդիպում. 1961 թ. ստացել է ԽՍՀՄ սպորտի վարպետի կոչում։

Կենսագրություն
--------------

Ազգությամբ հայ է։ Մահացել է 2008 թ հունվարի 4-ին՝ ՃՏՊ-ից ստացած գանգուղեղային վնասվածքի պատճառով։

Նվաճումներ
----------

ԽՍՀՄ չեմպիոն. 1969,   

ԽՍՀՄ գավաթակիր. 1963, 1965, 1971։

Միջազգային կարիերան
-------------------

Իր դեբյուտը ԽՍՀՄ ֆուտբոլի հավաքականի կազմում Համբարձումյանը անց է կացրել 1961 թ. սեպտեմբերի 10-ին Ավստրիայի հետ ընկերական խաղում։ Նա խաղացել է նաև 1962 թ Ֆուտբոլի Աշխարհի Առաջնության որակավորման փուլի Թուրքիայի հետ հանդիպմանը։

Ծանոթագրություններ
------------------

1. 1 2

Աղբյուրներ
----------

Профиль на сайте «Сборная России по футболу» Արխիվացված 2020-08-09 Wayback Machine
**Էդմոնդ Ախթար** (անգլ.՝ Edmond Akhtar, մարտի 13, 1972(1972-03-13), Թեհրան, Իրան), իրանահայ թոշակառու ֆուտբոլիստ։

Կենսագրություն
--------------

1991 թվականին Ախթարը սկսել է իր կարիերան Ազադեգան լիգայի Արարատ Թեհրան ֆուտբոլային ակումբի թիմում։ Մի քանի տարի թիմում անցկացնելուց հետո, Ախթարը տեղափոխվել է Թեհրանի «Էսթեղլալ» ֆուտբոլային ակումբ։ Ակումբում գտնվելու ընթացքում Ախթարը դարձել է երկրպագուների սիրելի ֆուտբոլիստը` լինելով թիմի առաջատարը և լինելով առաջատար միավոր բերողներից մեկը 1994-95 խաղաշրջանում։ Թիմում մի քանի հաջող մրցաշրջան անցկացնելուց հետո Ախթարը տեղափոխվել է «Պաս Թեհրան» ֆուտբոային ակումբ 2000 թվականին։ Անցկացնելով ընդամենը մի մրցաշրջան թիմի հետ` Ախթարը թոշակի է անցել։ Նա վերադարձի փորձ է կատարել 2006 թվականին՝ ստորագրելով երկրորդ դիվիզիոնի Սանաթի Քավե ֆուտբոլային ակումբի հետ։

Միջազգային կարիերա
------------------

Ախթարի հաջողություններ է ունեցել որպես «էսթեքա» ակումբի մասնակից` ստանալով մի քանի կոչումներ Իրանի ֆուտբոլի ազգային հավաքականի հետ։ 1996 թվականին նա նշել է իր միջազգային դեբյուտը Թուրքմենստանի ֆուտբոլի ազգային հավաքականի դեմ խաղում։ Ախթարը խփել է իր առաջին գոլը մի քանի խաղ հետո` հավասարեցնելով Իրանի միավորները Քուվեյթի հավաքականի հետ Akhtar scored his first goal several games later, notching an equalizer for Iran against the Kuwait national football team.։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  «Statistics: Iran [Powered by Team Melli]». Teammelli.com. Վերցված է 2012 թ․ մարտի 30-ին.
2. ↑  Ֆուտբոլիստի էջը *National Football Teams* կայքում(անգլ.)
3. ↑  «Statistics: Iran [Powered by Team Melli]». Teammelli.com. 1996 թ․ մայիսի 26. Վերցված է 2012 թ․ մարտի 30-ին.

Արտաքին հղումներ
----------------

* Պրոֆիլը Team Milli-ում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · National Football Teams.com |

 |
**Թռչունների մասին** (անգլ.՝ For the Birds), 3 րոպեանոց համակարգչային անիմացիոն ֆիլմ, որը ստեղծվել է 2000 թվականին Pixar ընկերության կողմից։ Առաջին անգամ ցուցադրվել է «Հրեշների կորպորացիա» ֆիլմի հետ։ Սցենարը և բեմադրումը՝ Ռալֆ Էգգլստոնի։ 2002 թվականին անիմացիոն ֆիլմը որպես լավագույն կարճամետրաժ ֆիլմ ստացել է «Օսկար»։

Սյուժե
------

Հեռագրային գծի լարին նստում է թռչունների երամը։ Շուտով նրանք սկսում են ծեծկռտուք։ Այս բացասական ալիքը կանխում է ինչ-որ մեկի բացականչությունը։ Նրանք տեսնում են մի մեծ թռչունի նստած մոտակա սյունին։ Անծանոթ հիմարիկը սիրով բարևում է նրանց, սակայն մյուսները տրամադրված չէին շփման և ծաղրում են նրա դուրս ցցված փետուրները։ Թռչունը չի նեղանում և նորից մոտենում է երամին, բայց թռչունները չեն պատասխանում նրան և հակառակը տեղափոխվում են լարի վրայով սյունից ավելի հեռու՝ կասկածորեն նայելով միայնակ հիմարիկին։ Սա չի թողնում իր ընկերանալու նախաձեռնությունը և թռչելով նստում է երամի մեջտեղում և իր քաշով ստիպում է, որ լարը ձգվի։ Թռչունները չկարողանալով իրենց պահել սահում են դեպի մեծ թռչնի գիրկը, ինչը դուր է գալիս թռչնին, սակայն երամը բարկացած էր։ Թռչնին մոտ գտնվողները կտցահարում են նրան կողքից։ Թռչունը ճչալով գլխի վրա կախվում է լարից ցած։ Կտցահարողները մնացածի հետ միասին սահում են ավելի ներքև և վայրկյանական կանգից հետո նոր միջոց են գտնում բացասական էմոցիաները արտահայտելու համար։ Նրանք սկսում են կտցահարել կախված թռչնի մատները։ Համարելով դա ծիծաղելի՝ մյուսները հետևում են նրանց օրինակին։ Այսպիսով աստիճանաբար բոլորը, բացի մի քանի կտցահարող թռչուններից հասկանում են, թե ինչ է իրենց սպասվում ծանր թռչնի ընկնելուց հետո, սակայն տարված թռչուններին շատ ուշ է հաջողվում կանգնեցնել։ Խելագար թռչունը սկսում է սահել ներքև և ամբողջ երամին իր հետ տանում է ցած։ Ի վերջո բոլոր թռչունները և՛ փոքրերը, և՛ մեծը հայտնվում են գետնին։ Մեծ թռչնի հետ ամեն ինչ կարգին էր, մինչդեռ փոքր թռչունները կորցրել էին ողջ փետուրները։

Հետաքրքիր փաստեր
----------------

* Այս նույն խմբին կարելի է տեսնել «Մեքենաները» մուլտֆիլմում, երբ Մակը անցնում է էլեկտրահաղորդային լարի մոտով և «Գլուխկոտրուկ» մուլտֆիլմում, երբ ընտանիքը տեղափոխվում է Սան Ֆրանցիսկո։
* Այս թռչուններից մեկին կարելի է տեսնել «Մեծ Բակը» կարճամետրաժ ֆիլմում։
* Մեծ թռչունը շատ նման է «Վեր» մուլտֆիլմի փետրավոր հսկա Քեվինին։

Ծանոթագրություններ
------------------

* Տեսաձայնային նյութեր Վիքիպահեստում

1. ↑
2. ↑  Dyce, Andrew (2015 թ․ հունիսի 20). «'Inside Out' Easter Eggs, Trivia & Pixar References». Screen Rant. Վերցված է 2015 թ․ հունիսի 29-ին.
3. ↑  Hill, Jim (2007 թ․ դեկտեմբերի 8). «A special "Where's WALL-E" edition of Why For?». *Jim Hill Media*. Վերցված է 2012 թ․ մարտի 16-ին.

Արտաքին հղումներ
----------------

* THE 74TH ACADEMY AWARDS | 2002 SHORT FILM (ANIMATED). WINNER: «FOR THE BIRDS». Ralph Eggleston

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AlloCiné · FilmAffinity · Internet Movie Database |

 |
**Անճոռնի բադիկ** (անգլ.՝ The Ugly Duckling) Silly Symphonies շարքի կարճամետրաժ մուլտֆիլմ, թողարկված 1939 թվականի ապրիլի 7-ին՝ «Walt Disney Studios»-ի կողմից։ Հիմնված է Հանս Քրիստիան Անդերսենի համանուն հեքիաթի վրա։

Ավելի վաղ՝ 1931 թվականին, Դիսնեյի ստուդիան արդեն նկարահանել էր հեքիաթը։ Սակայն նկարահանումը եղել է սև սպիտակ և բադիկի փոխարեն եղել է հավ։

Սյուժե
------

Հայր բադիկը սպասում է, թե երբ է մայր բադիկը ձու ածելու։ Շուտով նա չորս ձու է ածում, և բոլորր ձվերից միանգամից սկսում են ճուտիկներ դուրս գալ։ Մայր բադիկի մոտ հաըտնվում է նաև հինգերորդ ձուն, և նրանից դուրս է գալիս մյուսներից բոլորովին տարբերվող ճուտիկ։ Հինգերորդ ճուտիկի պատճառով մայրիկ և հայրիկ բադիկները վիճում են, և մայրիկը ճուտիկների հետ գնում է առվակի մոտ։ Դրանից հատո մայր բադիկը հրաժարվում է անճոռնի ճուտիկից։ Հետո անճոռնի ճուտիկը սկսում է ապրել ուրիշի բնում, սակայն այնտեղ էլ երկար չի կարողանում մնալ։ Մի անգամ բադիկը առվակում տեսնում է խաղալիք բադիկի, որը կպնում է նրա գլխին։ Փախչելով հեռու՝ բադիկը սկսում է լացել, իսկ մոտակայքում լողում էր կարապն իր ճուտիկների հետ և լսում է լացի ձայնը։ Կարապը, տեսնելով լացող բադիկին, վերցնում է նրան իր մոտ։ Երբ մայր բադիկը տեսնում է բադիկին, սկսում է կանչել իր մոտ , սակայն վերջինս ուշադրություն չի դարձնում և լողում է կարապների ընտանիքի հետ։

Ծանոթագրություններ
------------------

1. ↑
2. ↑
3. ↑
4. ↑  «The Ugly Duckling Արխիվացված 2013-01-17 archive.today». *www.bcdb.com*
5. ↑  «The 12th Academy Awards (1940) Nominees and Winners». Академия кинематографических искусств и наук. Արխիվացված է օրիգինալից 2014 թ․ սեպտեմբերի 24-ին. Վերցված է 2013 թ․ ապրիլի 25-ին.

Արտաքին հղումներ
----------------

* «Անճոռնի բադիկ»(անգլ.) Big Cartoon DataBase կայքում
**Սպիտակաձյունիկը** (անգլ.՝ Snow-White կամ անգլ.՝ Betty Boop in Snow-White), մուլտֆիլմ «Բետի Բուպ» շարքից, որը նկարահանվել է 1933 թվականին։ Դեյվ Ֆլեյշերը համարվում է մուլտֆիլմի ռեժիսորը, սակայն ամբողջ անիմացիան իրականացրել է Ռոլանդ Կրենդելը։ Կրենդելը հնարավորություն է ստացել աշխատել «Սպիտակաձյունիկը» մուլտֆիլմի վրա` որպես պարգև ստուդիայի հանդեպ հավատարմությանը, իսկ ստացված ֆիլմը համարվում է նրա գլուխգործոցը և ամերկյան անիմացիայի ոսկեդարի կարևոր փուլ։ Անիմատորին վեց ամիս է պետք եղել ֆիլմն ստեղծելու համար։

Սյուժե
------

Կէբ Կէլոուէին հիշեցնող կախարդական հայելին Բետի Բուպին կոչում է «ամենագեղեցիկը աշխարհում», ինչով չափազանց շատ բարկացնում է թագուհուն (որը նման է նավաստի Պոպայի ընկերուհուն` Օլիվ Օյլին)։ Թագուհին հրամայում է Բամբո և Կոկո պահակներին կտրել Բետիի գլուխը։ Արցունքները աչքերին նրանք կապում են աղջկան ծառին և պատրաստվում են նրան սպանել, բայց խղճում են աղջկան և թաղում են կոճղն ու կացինը հողի տակ։ Բետի Բուպը կարողանում է փախչել, բայց նա ընկնում է սառած գետը և հայտնվում է սառցե փոսում, որը դիպչում է բլուրի վրա գտնվող յոթ թզուկների տան լանջին։ Նրանք որոշում են սառած Բետիին տանել կախարդական քարանձավ։ Այդ ժամանակ Կոկոն և Բիմբոն պատահականորեն ընկնում են նույն քարանձավը (թագուհու հետ, որն իրեն վհուկ էր դարձրել)։ Մինչև Կոկոն երգում էր «St. James Infirmary Blues» երգը, թագուհին նրան դարձնում է գրոտեսկային արարած, որից հետո սառեցնում է և՛ նրան, և՛ Բիմբոյին։ Որոշելով, որ բոլոր խոչնդոտները վերացված են, վհուկը նորից է հայելուն հարցնում, թե ով է աշխարհում ամենից գեղեցիկը։ Սակայն հայելին կախարդական ծուխ է բաց թողնում, որը եռյակին վերադարձնում է նորմալ դրության և թագուհուն դարձնում է տարօրինակ հրեշ։ Կատաղած հրեշը ընկնում է հերոսների հետևից, մինչև Բիմբոն չի բռնում նրա լեզվից և այն արմատահան անում։ Հրեշը փախչում է, իսկ Բետին, Կոկոն և Բիմբոն շրջան են կազմում և սկսում պարել։ Ֆիլմն այդքանով ավարտվում է։

Ազդեցություն
------------

Մուլտֆիլմը ճանաչվել է «մշակութապես նշանակալի» Կոնգրեսի ամերիկյան գրադարանի կողմից և 1994 թվականին ընդգրկվել է ֆիլմերի ազգային ռեգիստրում։ Նույն թվ
ականին ընդգրկվել է 20 մեծագույն մուլտֆիլմերի շարքում։

Հետաքրքիր փաստեր
----------------

* Մուլտֆիլմը հանրային սեփականություն է։
* «Սպիտակաձյունիկը» մուլտֆիլմում մեծապես օգտագործվում է 1914 թվականին Մաքս Ֆլեյշերի կողմից հայտնաբերված ռոտոսկոպիայի մեթոդը։
* Մուլտֆիլմն օգտագործվել է Ghostemane տեսահոլվակում։

Ծանոթագրություններ
------------------

1. 1 2 3  Internet Movie Database — 1990.
2. ↑  ＴＲＡＳＨ 新 ドラゴン (2017 թ․ սեպտեմբերի 8). «GHOSTEMANE - Mercury». Վերցված է 2018 թ․ մայիսի 17-ին.

Արտաքին հղումներ
----------------

* Սպիտակաձյունիկը(անգլ.) ֆիլմը Internet Movie Database կայքում
* *Սպիտակաձյունիկը* YouTube կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |
**Փոքրիկ որբուկը** (անգլ.՝ The Little Orphan), Ուիլյամ Հաննայի և Ջոզեֆ Բարբերայի «Թոմն ու Ջերին» կարճամետրաժ շարքի քառասուներորդ դրվագը։ Դրվագն արժանացել է Օսկար մրցանակի 1948 թվականին։ Թողարկման ամսաթիվն է 1949 թվականի ապրիլի 30-ը։

Սյուժե
------

Նոյեմբերի 4-րդ հինգշաբթի օրը Ջերին կարդում է «Good Mousekeeping» ամսագիրը և պանիր է բերում։ Հանկարծ դռան զանգը հնչում է։ Դռան մոտ կանգնած է Նիբլզը, բայց Ջերին դեռ չի նկատում նրան։ Երբ Նիբլզը փորձում է քաշել պանիրը մկան թակարդից, Ջերին հասցնում է փրկել նրան։ Ջերին Նիբլզից գրություն է վերցնում, ըստ որի Ջերին համաձայն է ապաստան տալ Նիբլզին շնորհակալության օրվա ընթրիքի ժամանակ և որ նա միշտ ուզում է ուտել։

Նիբլզը ժեստերով բացատրում է, որ ուտել է ուզում։ Բայց Ջերին ուտելիք չունի։ Հետո Ջերին փորձում է Նիբլզին կաթ խմեցնել Թոմի ամանից, սակայն նրանք արթնացնում են նրան։ Կատուն արթնանում է և չի նկատում, որ ամբողջ կաթը խմված է և նորից քնում է։ Մկները տեսնում են, որ մայրիկը գցել է Գոհաբանության օրվա սեղանը, և վազում են սեղանի մոտ։

Ճանապարհին Նիբլզը հասցնում է ամեն ինչ փորձել, այնուհետև մկները հյուրասենյակում կանգնած հայր-պիլիգրիմների տեսքով մարդուկներից վերցնում են գլխարկներն ու զենքը։ Նիբլզը փորձում է ամբողջությամբ կուլ տալ նարինջը, Ջերին իր հրացանի կոթի օգնությամբ դուրս է հանում նարինջը Նիբլզից, որը թռչում է ուղիղ Թոմի բերանը։ Թոմը իրեն թափ է տալիս, տեսնում է մկներին և դնում է ցախավելից պատրաստված գլխի հնդկական զարդարանք։ «Կարմրամորթ դաժան մարտիկը» սկսում է կռվել մկների դեմ, սակայն ի վերջո Թոմը պարտություն է կրում և հանձնվում է։

Այս ամենից հետո Թոմըմ Նիբլզը և Ջերին նստում են սեղանին և աղոթում են ընթրելուց առաջ։

Նիբլզը ավարտում է աղոթքը և մի ակնթարթում ուտում է ամբողջ հավը։

Փաստեր
------

* Տեսարաններից շատերում Թոմի պոչը վառելը հանվել է, քանի որ ռասիստական էր համարվել։
* 1960-ական թվականներին Թոմի հետ տեսարանը վերանկարահանվել է Չակ Ջոնսի թիմի հետ։ Կատարվել են որոշ փոփոխություններ, օրինակ, փոխվել է սենյակի պաստառների գույնը, ինչպես նաև, երբ Նիբլզը կրակում է կատվի վրա, Թոմի հնդկացիական գլխարկը չի այրվում։
* 1960 թվականին տեսարանը վերականգնվել Է «CBS» հեռուստաալիքում սերիայի ցուցադրության ժամանակ։
* Սեղանի տեսարանը ցուցադրվել է նաև «Կյանքը Թոմի հետ» սերիայում։
* Որոշ տեղերում մուլտֆիլմից կտրվել է շամպայնի շշով Թոմի թռիչքի տեսարանը։

Ծանոթագրություններ
------------------

1. 1 2 3  Internet Movie Database — 1990.

Արտաքին հղումներ
----------------

* «Փոքրիկ որբուկը»(անգլ.) ֆիլմը Internet Movie Database կայքում
* «Փոքրիկ որբուկը»(անգլ.) Big Cartoon DataBase կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · Internet Movie Database |

 |
**Քրիստինե Ալեքսանյան** (մարտի 25, 1989(1989-03-25), Երևան, Հայկական ԽՍՀ, ԽՍՀՄ), հայ ֆուտբոլիստ, «Ռյազան-ՎԴՎ» ակումբի պաշտպան։ Հանդես է եկել Հայաստանի հավաքականում։

Կարիերա
-------

Քրիստինե Ալեքսանյանը ծնվել է 1989 թվականի մարտի 25-ին Երևանում։
Մանկուց տարվել է ֆուտբոլով։ Երևանյան «Միգ» ակումբի կազմում հաղթել է Հայաստանի առաջնությունը։

Արժանանալով օտաերկրացի սելեկցիոներների ուշադրությանը՝ հրավիրվել է Լիբանանի «Հոմենմեն» ակումբ, որը հիմնադրել են հայ գաղթականները։ Դարձել է Բեյրութի առաջնության արծաթե մեդալակիր։ Մի քանի մրցաշրջան Լիբանանում խաղալուց հետո տեղափոխվել է Կալուշի «Նեֆտեխիմիկ», որի կազմում դարձել է Ուկրաինայի փոխչեմպիոն և գավաթակիր։

2012 թվականին տեղափոխվել է ռուսական «Զվեզդա-2005» ակումբ, որի կազմում 2013 թվականի դարձել է Ռուսաստանի փոխչեմպիոն և գավաթակիր։ Ընդ որում՝ Քրիստինե Ալեքսանյանը խփել է որոշիչ գոլը «ՑՍՊ Իզմայլովո» ակումբի դեմ եզրափակիչ խաղի ավելացված ժամանակում։ 2014 թվականին դարձել է Ռուսաստանի չեմպիոն։ Դա Քրիստինեին հնարավորություն է տվել խաղալ ՈՒԵՖԱ Չեպիոնների լիգայում։ «Զվեզդա-2005»-ն անցել է քառորդ եզրափակիչ, իսկ Քրիստինեն մասնակցել է 3 խաղի։ 2015 թվականի «Զվեզդա-2005»-ը ձևակերպում է դուբլ։

2016 թվականին խաղացել ռուսական «Ռոսիյանկա» ակումբի կազմում։ Առաջին իսկ մրցաշրջանում նոր թիմի կազմում դարձել է Ռուսաստանի չեմպիոն։

Քրիստինե Ալեքսանյանը հրավիրվել է Հայաստանի հավաքական, որի կազմում մասնակցել է 19 խաղի։

Ծանոթագրություններ
------------------

1. 1 2 3  Soccerdonna (գերմ.) — 2010.
2. 1 2  FBref.com(բազմ․)
3. ↑  «Քրիստինե Ալեքսանյան». Արխիվացված է օրիգինալից 2019 թ․ ապրիլի 5-ին. Վերցված է 2019 թ․ փետրվարի 27-ին.

Արտաքին հղումներ
----------------

* Քրիստինե Ալեքսանյանը Արխիվացված 2017-01-21 Wayback Machine «Զվեզդա-2005» ակումբի կայքում
* Վիճակագրությունը *UEFA.com* կայքում
* Ֆուտբոլիստի էջը *soccerway.com* կայքում(անգլ.)


|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · soccerdonna.de · Soccerway · ՈւԵՖԱ · ՈւՖԱ |

 |
**Տատյանա Վլադիմիրովնա Դոլմատովա**, հայ և ռուս ֆուտբոլիստուհի, պաշտպան և հենակետային կիսապաշտպան, մինի ֆուտբոլի խաղացող։ Հայաստանի հավաքականի ֆուտբոլիստ։

Կենսագրություն
--------------

Վոլգոգրադի սպորտի սան է։ Մանուկ հասակում 8 տարի զբաղվել է թաեքվոնդոյով, ավելի ուշ՝ ֆուտբոլով և մինի ֆուտբոլով «Ռոկադա» ակումբում։ Ֆուտբոլի առաջին մարզիչները Յու. Վ. Կուկանովն ու Կ. Վ. Կայգորոդովն են։

Մեծահասակների մակարդակով առաջին մի քանի տարիները հանդես է եկել մինի ֆուտբոլում՝ Վոլգոգրադի «Ռոկադայի» կազմում, ապա երկու մրցաշրջան անցկացրել է բարձրագույն լիգայի «Սնեժանա-Կոտելնիկի» ակումբում (Մոսկվա)։

2017 թվականի առաջին լիգայի արծաթե մեդալակիր։ 2018 թվականին իր ակումբի հետ նորամուտը նշել է բարձրագույն դիվիզիոնում, առաջին խաղն անցկացրել է 2018 թվականի ապրիլի 18-ին «Կուբանոչկի» դեմ։

Ծանոթագրություններ
------------------

1. 1 2  Soccerdonna (գերմ.) — 2010.
2. ↑  KUBANOCHKA VS. TORPEDO IZHEVSK 4 — 0

Արտաքին հղումներ
----------------

* Ֆուտբոլիստի էջը *soccerway.com* կայքում(անգլ.)
* Татьяна Долматова: «Люблю координировать действия команды на поле»
**Կառլոս Ալբերտո Սանչես Մորենո** (իսպ.՝ Carlos Alberto Sánchez Moreno, փետրվարի 6, 1986(1986-02-06), Կիբդո, Կոլումբիա), կոլումբիացի ֆուտբոլիստ։ «Աստոն Վիլա» ակումբի և Կոլումբիայի ազգային հավաքականի կիսապաշտպան։ 2014 թվականի ֆուտբոլի աշխարհի առաջնությանան մասնակից։ Իր ազդեցիկ կառուցվածքի պատճառով նա ստացել է «ժայռ» մականունը։

Ակումբային կարիերա
------------------

### Կարիերան Ուրուգվայում

Սանչեսը իր ֆուտբոլային կարիերան սկսել է «Դանուբիո» ակումբի ակադեմիայում։ 2005 թվականին նա տեղափոխվեց «Պիվեր Պլեյտ» և նրա դեբյուտը ակումբում եղավ Ուրուգվայի առաջնությունում։ Ակումբում խաղաց 2 տարի, այդ ժամանակահատվածում 40 խաղում նա խփեց 1 գոլ։ 

### «Վալանսեն»

2007 թվականին Սանչեսը տեղափոխվեց ֆրանսիական «Վալանսեն»։ Ակումբում խաղաց 5 տարի, անցկացրեց 155 խաղ և խփեց 9 գնդակ։ Օգոստոսի 4-ին Սանչեսը խաղաց իր դեբյուտը ակումբի կազմում, Ֆրանսիայի առաջնությունում՝ Լիգա 1-ում, ընդդեմ «Թուլուզ»-ի։

### «Էլչե»

2013 թվականին Սանչեսը տեղափոխվեց իսպանական «Էլչե»։ Նրա դիմաց վճարել են 3,7 միլիոն եվրո։ Լա Լիգայում նա իր դեբյուտը արեց օգոստոսի 24-ին, ընդդեմ «Ռեալ Սոսեդադ»-ի։

Աստոն Վիլա
----------

2014 թվականին նա տեղափոխվեց անգլիական «Աստոն Վիլա»։ Նրա դիմաց Աստոն Վիլան վճարեց 4,7 միլիոն եվրո։ Օգոստոսի 23-ին նա ակումբում խաղաց իր դեբյուտը, անգլիական Պրեմիեր Լիգայում։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2
2. 1 2  Transfermarkt.com(բազմ․) — 2000.
3. 1 2  As (իսպ.) — Madrid: Grupo Prisa, 1967.
4. ↑  Journal officiel de la République française, Journal officiel de la République française. Document administratif (ֆր.) — 1868. — ISSN 0242-6773
5. ↑  Валансьен VS. Тулуза 3:1
6. ↑  Carlos Sánchez: "Di mi palabra al Elche y aquí estoy" (Carlos Sánchez: "I gave my word to Elche and here I am") Արխիվացված 2014-07-29 Wayback Machine; Elche's official website, 16 August 2013 (Իսպաներեն)
7. ↑  El Elche ficha al colombiano Carlos Sánchez (Elche signs Colombian Carlos Sánchez); Las Provincias, 5 August 2013 (Իսպաներեն)
8. ↑  «Эльче VS. Реал Сосьедад 1:1» (անգլերեն). soccerway.com. 2013—08—24.
**Մաքսիմ Ալենտինովիչ Մորոզով** (ուկրաիներեն՝ Максим Алентинович Морозов, սեպտեմբերի 28, 1978(1978-09-28), Կերչ, Ղրիմի մարզ, Ուկրաինական ԽՍՀ, ԽՍՀՄ), ուկրաինացի և ռուս ֆուտբոլիստ, հանդես է եկել կիսապաշտպանի դիրքում։

Կենսագրություն
--------------

Մաքսիմ Մորոզովը Կերչի ֆուտբոլի սան է։ 17 տարեկանում նորամուտը նշել է տեղի «Պորտովիկ» ակումբում, որի կազմում 6 անգամ խաղադաշտ է դուրս եկել երկրորդ լիգայի խաղերում։  Թիմի կազմում իր խաղով գրավել է Դոնեցկի «Շախտյորի» դուբլի մարզչական շտաբի ներկայացուցիչների ուշադրությունը, որի հետ 1995 թվականին պայմանագիր է կնքել։ Դոնեցկի «Շախտյորի» կազմում խաղացել է իր խաղային կարիերայի հաջորդ երեք մրցաշրջանները։  «Շախտյորի» երկրորդ թիմի կազմում անցկացրած ժամանակի մեծ մասը եղել է թիմի հիմնական խաղացողը։

1998 թվականին ավարտվել է «Յավիր-Սումի» ակումբի հետ ունեցած պայմանագրի ժամկետը, որտեղ նա ելույթ է ունեցել երկու տարի։

2000-2008 թվականներին նա խաղացել է Ռուսաստանի, Բելառուսի, Լիտվայի և Հայաստանի ակումբներում՝ «Մետալուրգ» (Լիպեցկ), «Մետալուրգ» (Կրասնոյարսկ), «Սալյուտ-Էներգիա», «Ֆակել» (Վորոնեժ), «Դարիդա», «Միկա», «Ատլանտաս» և «Մետալուրգ-Կուզբասս»։

2009 թվականի ձմռանը վերադարձել է հայկական «Միկա» թիմ, որի մարզաշապիկով հանդես է եկել երկու մրցաշրջան։ Հուլիսի 9-ին մասնակցել է «Հելսինբորգի» դեմ Եվրոպայի լիգայի որակավորման առաջին փուլի պատասխան խաղին՝ 83-րդ րոպեին փոխարինելով Պեդրո Լոպեսին։ Հանդիպումն ավարտվել է ոչ-ոքի՝ 1:1 հաշվով։ 2011 թվականի մրցաշրջանի ավարտին ավարտվել է նաև խաղացողի պրոֆեսսիոնալ կարիերան։

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  Որոշ աղբյուրներում՝ Վալետինովիչ։
3. ↑  «MIKA Aschtarak — Helsinborgs IF, Jul 9, 2009». Արխիվացված օրիգինալից 2018 թ․ փետրվարի 25-ին. Վերցված է 2018 թ․ փետրվարի 25-ին.

Արտաքին հղումներ
----------------

* Հարցազրույց «Спорт-Экспресс» թերթին